РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-20/23

Датум: 18. мај 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 21. сједници одржаној дана 18. маја 2023. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ЧЛАНА УПРАВНОГ ОДБОРА**

**ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Бранка Ђелмо из Бијељине, разрјешава се вршиоца дужности члана Управног одбора Јавне установе „Музеј Семберије“ Бијељина, због окончања поступка јавне конкуренције за избор члана Управног одбора Јавне установе „Музеј Семберије“ Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Имајући у виду чињеницу да је Бранка Ђелмо из Бијељине именована за вршиоца дужности члана Управног одбора Јавне установе „Музеј Семберије“ Бијељина на сједници Скупштине одржаној дана 23.03.2023. године, те да је окончана процедура у вези са поступком избора члана Управног одбора Јавне установе „Музеј Семберије“ Бијељина, то је примјеном горе наведених одредби одлучено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованој |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-21/23

Датум: 18. мај 2023. године

На основу члана 39. став (2) тачка 33) Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), а на основу Извјештаја о спроведеном поступку за избор члана Управног одбора Јавне установе „Музеј Семберије“ Бијељина и приједлога Градоначелника за именовање члана Управног одбора Јавне установе „Музеј Семберије“ број 02-014-1-1228/23 од 25.04.2023. године, Скупштина Града Бијељина Скупштина Града Бијељина на 21. сједници одржаној дана 18. маја 2023. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ЧЛАНА УПРАВНОГ ОДБОРА**

**ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Бранка Ђелмо из Бијељине именују се за члана Управног одбора Јавне установе „Музеј Семберије“ Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Скупштина Града Бијељина, на сједници одржаној дана 23.03.2023. године донијела је Рјешење о именовању Бранке Ђелмо из Бијељине за вршиоца дужности члана Управног одбора Јавне установе „Музеј Семберије“ Бијељина број 01-111-17/23. Тачком 2. диспозитива рјешења од 23.03.2023. године одређено је да ће функцију из тачке 1. тог рјешења обављати до окончања поступка избора и коначног именовања члана Управног одбора Јавне установе „Музеј Семберије“ Бијељина.

На сједници одржаној дана 07.12.2022. године Скупштина Града Бијељина расписала је јавни конкурс за попуну упражњеног мјеста члана Управног одбора Јавне установе „Музеј Семберије“ Бијељина број 01-111-132/22 од 07.12.2022. године, те донијела рјешење о именовању комисије за избор чланова Управног одбора Јавне установе „Музеј Семберије“ Бијељина број 01-111-133/22 од 07.12.2022. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај у којем је предложено да се за члана Управног одбора Јавне установе „Музеј Семберије“ Бијељина именује Бранка Ђелмо из Бијељине и исти доставила Градоначелнику, који је након тога Скупштини Града Бијељина упутио допис којим је предложио да се за члана Управног одбора Јавне установе „Музеј Семберије“ Бијељина именује Бранка Ђелмо из Бијељине.

Након проведеног поступка јавног гласања утврђено је да је приједлог Градоначелника да се за члана Управног одбора Јавне установе „Музеј Семберије“ Бијељина именују Бранка Ђелмо из Бијељине добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованој |  |  |
| 1. Архива |  | Александар Ђурђевић, с.р. |
|  |  |  |